উর্বশী (অভিনেত্রী)

উর্বশী নামে সুপরিচিত কবিতা রঞ্জিনী (জন্ম ২৫ জানুয়ারি ১৯৭০) হলেন একজন ভারতীয় চলচ্চিত্র অভিনেত্রী, টেলিভিশন উপস্থাপক ও প্রযোজক। তিনি ১৯৮০ ও ১৯৯০-এর দশকে মালয়ালম ও তামিল চলচ্চিত্রে কেন্দ্রীয় অভিনেত্রী হিসেবে অভিনয় করেছেন। এছাড়া তিনি উলসবমেলম ও পিডাক্কোজি কুবুন্না নুট্টান্ডু চলচ্চিত্রের চিত্রনাট্য রচনা করেন এবং দ্বিতীয় চলচ্চিত্রটি প্রযোজনাও করেন। তিনি অচুবিন্তে আম্মা (২০০৫) চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনি রেকর্ড সংখ্যক পাঁচবার শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার অর্জন করেন, তন্মধ্যে ১৯৮৯ থেকে ১৯৯১ পর্যন্ত টানা বিজয়ও রয়েছে। এছাড়া তিনি দুইবার তামিলনাড়ু রাজ্য চলচ্চিত্র পুরস্কার অর্জন করেছেন।

প্রারম্ভিক জীবন 
উর্বশী ১৯৭০ সালের ২৫শে জানুয়ারি কেরলের তিরুবনন্তপুরমে জন্মগ্রহণ করেন। তার পিতা অভিনেতা চাবর ভি. পি. নায়র এবং মাতা বিজয়লক্ষ্মী। তার বড় বোন কলরঞ্জিনী ও কল্পনা দুজনেই অভিনেত্রী। তার দুই ভাই কামাল রয় ও প্রিন্স কয়েকটি মালয়ালম চলচ্চিত্রে অভিনয় করেছেন। প্রিন্স ২৬ বছর বয়সে আত্মহত্যা করেন। তিনি তিরুবনন্তপুরমের ফোর্ট গার্লস মিশন উচ্চ বিদ্যালয়ে চতুর্থ শ্রেণি পর্যন্ত এবং পরে কোডাম্বাক্কামের কর্পোরেশন উচ্চ মাধ্যমিক বিদ্যালয়ে নবম শ্রেণি পর্যন্ত পড়াশোনা করেন। এরপর তারা সপরিবারে চেন্নাই চলে যান এবং সেখানে চলচ্চিত্রের সাথে জড়িয়ে পড়েন। ফলে তিনি আর পড়াশোনা সম্পন্ন করতে পারেননি। উর্বশী সে সময়ে তিনটি চলচ্চিত্রে অভিনয় করছিলেন, তখন ভাগ্যরাজ তকে মুন্তনাই মুদিচি চলচ্চিত্রে অভিনয়ের প্রস্তাব দেন। সেই তিন পরিচালক তাকে মুন্তনাই মুদিচু চলচ্চিত্রে কাজের সময় করে দেন। তারা চেয়েছিলেন এই চলচ্চিত্রটি ব্যবসাসফল হবে এবং তারা এই সফলতার ধারাবাহিকতায় তাদের চলচ্চিত্র পরে মুক্তি দিয়ে অধিক আয় করতে পারবেন।

কর্মজীবন 
উর্বশী তার কর্মজীবন শুরু করেন ৮ বছর বয়সে মালয়ালম চলচ্চিত্র বিদারুন্না মট্টুকাল (১৯৭৭)-এ শিশুশিল্পী চরিত্রে। তার বোন কল্পনারও একই চলচ্চিত্র দিয়ে অভিষেক ঘটে। এরপর তিনি কাদিরমন্দপম (১৯৭৯) চলচ্চিত্রে জয়ভারতীর কন্যা চরিত্রে অভিনয় করেন। পরের বছর তিনি দিগ্‌বিদজয়ম (১৯৮০) চলচ্চিত্রে শ্রীবিদ্যার নাচের শিক্ষার্থী চরিত্রে অভিনয় করেন, এবং "মধুমাস নিকুঞ্জথী" গানের দৃশ্যে কৃষ্ণ চরিত্রে ও তার বোন কল্পনা রাধা চরিত্রে অভিনয় করেন। এছাড়া তিনি ১৯৮৩ সালে তামিল চলচ্চিত্র নিনাইবুক্ল মারাইবাদিল্লাই চলচ্চিত্রে শিশুশিল্পী চরিত্রে কাজ করেন, যা মুক্তি পায়নি। এরপর তিনি কার্তিকের বিপরীতে নায়িকা চরিত্রে তোডারুম উরাবু চলচ্চিত্রে অভিনয় করেন। এই চলচ্চিত্রের নির্মাণ কাজ শেষ হয় ১৯৮৩ সালে, কিন্তু মুক্তি পায় ১৯৮৬ সালে।

নায়িকা চরিত্রে তার মুক্তিপ্রাপ্ত প্রথম চলচ্চিত্র হল কে. ভাগ্যরাজের তামিল ভাষার প্রণয়ধর্মী হাস্যরসাত্মক মুন্তনাই মুদিচু (১৯৮৩)। প্রধান অভিনেত্রী হিসেবে তার প্রথম মালয়ালম চলচ্চিত্র হল ইতিপ্পুকাল (১৯৮৪)। তিনি ১৯৮৯ সালে মাজাবিল কাবাডি ও বর্তমানকালম চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার অর্জন করেন। এরপর তিনি ১৯৯০ সালে তালাইয়ানামন্ত্রণম এবং ১৯৯১ সালে ভারতম, মুখ চিত্রম, কাক্কাতোলায়িরম ও কাদিঞ্জুল কল্যাণম চলচ্চিত্রে অভিনয়ের জন্য আরও টানা দুবার এই পুরস্কার লাভ করেন। তিনি এম. পি. সুকুমরণ নায়রের কাজাকন (১৯৯৫) চলচ্চিত্রে অভিনয়ের জন্য কোন পারিশ্রমিক নেননি। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার অর্জন করেন।

২০০৬ সালে তিনি আচুবিন্তে আম্মা চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। একই বছর তিনি মধুচন্দ্রলেখা চলচ্চিত্রের জন্য শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার লাভ করেন। ২০১০ সালে তিনি মাম্মি অ্যান্ড মি চলচ্চিত্রে অভিনয়ের জন্য শ্রেষ্ঠ মালয়ালম পার্শ্ব অভিনেত্রী বিভাগে ফিল্মফেয়ার পুরস্কার দক্ষিণ লাভ করেন।

তথ্যসূত্র

বহিঃসংযোগ 
 

১৯৭০-এ জন্ম
জীবিত ব্যক্তি
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
তিরুবনন্তপুরমের অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
মালয়ালম চলচ্চিত্র অভিনেত্রী
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার বিজয়ী
তামিলনাড়ু রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
তামিল কৌতুকাভিনয়শিল্পী
কন্নড় চলচ্চিত্র অভিনেত্রী
ভারতীয় কণ্ঠাভিনেত্রী
কেরলের নারী শিল্পী
কেরল রাজ্য চলচ্চিত্র পুরস্কার বিজয়ী
তেলুগু টেলিভিশনের অভিনেত্রী
তামিল টেলিভিশনের অভিনেত্রী
ভারতীয় টেলিভিশন উপস্থাপিকা
হিন্দি চলচ্চিত্র অভিনেত্রী